cyanic-selkie/wikianc huggingface dataset:
Beloit
1970-luku
Vuotta myöhemmin Beloit teki historiansa suurimman yritysoston ja hankki omistukseensa sellunvalmistus- ja puunkäsittelylaitteita sekä hiilen jalostukseen erikoistuneen Raderin. Beloit oli vakuuttunut erityisesti Raderin hiilenjalostusteknologiasta. Se jatkoi diversifioitumista ostamalla ison maatilan Georgiasta vuonna 1978 ja seuraavana vuonna rautatieyhtiön. Beloit hankki Beloit Foundry Company -valimon 1979, koska peräti 50 % sen valuista tuli yhtiön ulkopuolelta ja toimitusajoissa oli ongelmia. Beloit aloitti kierrätyskuidun ja mekaanisen massan valmistuslaitteiden tutkimuksen ja valmistuksen Jones-divisioonan alla. 1970-lopulla Beloit kehitti pitkänipin, jolla oli merkittävä vaikutus paperikoneiden puristinosalle, mutta se ei antanut ylivoimaista kilpailuetua. (Hodge & Ely 1983.)
1990-luku
Tom Englesman astui Beloitin johtoon samana vuonna, ja Beloit hankki sellunvalmistuslaitteisiin keskittyneen Impcon ja muodosti yhteisyrityksen kalanteriteloja valmistavan Küstersin kanssa. Beloit sopi indonesialaisen APP:n kanssa kahden paperikoneen toimittamisesta rahoituksineen vuonna 1997. Kauppa kaatui Aasian-laman seurauksena, muuta myyntiä ei saatu aikaiseksi ja rakennejärjestelyistä koituivat suuret kertaluonteiset kustannukset. Näin Beloit ajautui konkurssiin vuonna 1999.
Minneapolisin siltaturma
Taustaa
Minnesotan liikennelaitos (Mn/DOT) rakensi sillan vuonna 1967. Se oli 8-kaistainen ja 597 metriä pitkä ristikkosilta. Valtatie 35W kulki sillan kautta. Silta sijaitsi Minneapolis–Saint Paul-kaksoiskaupungin alueella Hennepinin piirikunnassa. Se yhdisti Downtown East ja Marcy-Holmesin lähiöt toisiinsa. Se oli Minnesotan osavaltion ruuhkaisin silta, jonka kautta kulki päivittäin yli 141 000 ajoneuvoa.
Teemu Laajasalo
Työura
5. marraskuuta 2012 Laajasalo valittiin Helsingin Kallion seurakunnan kirkkoherraksi. Hän toimi tehtävässä 10.2.2013- 31.10.2017. Lisäksi Laajasalo toimi Helsingin seurakuntayhtymän johtajana ja tuomiokapitulin vanhempana pappisasessorina. Hänet asetettiin keväällä 2017 ehdokkaaksi Helsingin hiippakunnan piispanvaaliin, jossa hänet valittiin tehtävään ensimmäisellä kierroksella. Arkkipiispa Kari Mäkinen vihki hänet piispanvirkaan 12.11.2017 Helsingin Tuomiokirkossa.
Huippuvalmennus ja yrityksen kirjanpitoon liittyvä talousrikostuomio
Laajasalo toivoi poliisille toimittamassaan lausunnossa, että talousrikostuomiota voisi pienentää asian saaman negatiivisen julkisuuden vuoksi. Helsingin käräjäoikeus tuomitsi Laajasalon vuonna 2019 kahteenkymmeneen päiväsakkoon, joka Laajasalon tuloilla teki 1 620 euroa, tuottamuksellisesta kirjanpitorikoksesta. Käräjäoikeuden mukaan Laajasalon toiminta oli törkeän huolimatonta, koska hän jätti merkittävän osan kirjanpitoaineistosta toimittamatta kirjanpitäjälle kolmen tilikauden aikana ja laiminlöi velvollisuuden tarkastaa ja allekirjoittaa tilinpäätökset. Käräjäoikeus lievensi syyttäjän vaatimaa rangaistusta lähes puolella, koska katsoi julkisuuden aiheuttaneen kohtuutonta haittaa Laajasalon elämään. Syyttäjä valitti hovioikeuteen annetusta lievennyksestä, jota se piti perusteettomana. Marraskuussa 2020 hovioikeus teki ratkaisun ja asettui samalla kannalle syyttäjän kanssa ja korotti rangaistuksen 35 päiväsakkoon.
Ville Vallaton (piirrossarja)
Ville Vallaton on yhdysvaltalaisen DIC Entertainmentin tuottama 78-osainen piirrossarja, joka valmistui vuosina 1986–1988. Sarja kertoo Hank Ketchamin luoman sarjakuvahahmo Ville Vallattoman sekä hänen perheensä ja ystäviensä elämästä.
Darryl Sutter
Ura
12. heinäkuuta 2006 Sutter jätti paikkansa Calgaryn päävalmentajana keskittyäkseen toimeensa joukkueen toimitusjohtajana. Sutter jätti toimitusjohtajan tehtävät joulukuun lopulla 2010. Apulaistoimitusjohtaja Jay Feaster otti Sutterin paikan toimitusjohtajana. Sutter palasi NHL:ään joulukuussa 2011, kun Los Angeles Kings palkkasi hänet päävalmentajakseen. Hän korvasi tilapäisesti valmentajan paikkaa pitäneen John Stenvensin, joka valmensi neljä peliä Terry Murrayn potkujen jälkeen. Sutter valmensi Kingsin kahteen Stanley Cup-voittoon. Huhtikuussa 2017 Sutter sai potkut Kingsin päävalmentajan paikalta. Maaliskuussa 2021 Calgary Flames palkkasi Sutterin uudelleen päävalmentajakseen potkut saaneen Geoff Wardin tilalle.
Astydameia
Astydameia, Amyntorin tytär
Astydameia oli Amyntorin tytär. Hän synnytti Herakleelle pojan, joka sai nimekseen Ktesippos.
Maa- ja metsätalousvaliokunta
Esimerkkejä maa- ja metsätalousvaliokunnan käsittelemistä asioista:
Esa-Pekka Salonen
Ura
Vuosina 1985–1995 Salonen toimi Ruotsin radion sinfoniaorkesterin ylikapellimestarina. Hän oli vuosina 1985–1989 myös Oslon filharmonisen orkesterin päävierailija. Vuonna 1992 hänet valittiin Los Angelesin filharmonikkojen ylikapellimestariksi ja taiteelliseksi johtajaksi. Hän siirtyi vuonna 2008 Lontoon Philharmonia-orkesterin ylikapellimestariksi.
Joulukuussa 2020 ilmoitettiin Salosen saavan kuningatar Elisabeth II:lta brittiläisen imperiumin ritarikomentajan kunniamerkin (Knight Commander of the Order of the British Empire, KBE). Salonen sai kunniamerkin musiikkiurastaan sekä Suomen ja Britannian välisen yhteistyön parantamisesta.
Louis I Condé
thumb|Louis I Condé Louis I Condé (oik. Louis I de Bourbon, Condén ruhtinas, 7. toukokuuta 1530 Vendôme – 13. maaliskuuta 1569 Jarnac) oli ranskalainen kenraali ja hugenottijohtaja. Hän johti hugenotteja Ranskan uskonsotien alkuvaiheessa, kunnes hänet vangittiin ja murhattiin Jarnacin taistelun jälkeen 1569.
Etelänkeiju
Ravinto
Etelänkeijujen ravintoa ovat krillit, pikkukalat ja nilviäiset.
Ida Elise Broch
Brochin ensimmäinen merkittävä rooli oli Ninan rooli vuoden 2007 elokuvassa Switch. Seuraavana vuonna hän näytteli Katrineä elokuvassa Mies joka rakasti Yngveä (Mannen som elsket Yngve). Vuonna 2014 Broch oli Birgitten roolissa norjalais-amerikkalaisessa draamakomediasarjassa Lilyhammer. Samana vuonna hän esitti myös tutkija Mari Friisiä draamasarjassa Kuudes aisti.
Steve Coppell
Pelaajaura
Valmentaja Tommy Dochertyn alaisuudessa ManU pääsi FA Cupin loppuotteluun vuonna 1976. Loppuotteluun suosikkina lähtenyt United kohtasi 2. divisioonan Southamptonin. Finaalissa Unitedin nuori joukkue oli hermostunut – Coppell mukaan lukien – ja Southampton voitti kokemuksellaan 1–0.
Constanza Droop
Constanza Droop (s. 1965 Gütersloh, Länsi-Saksa) on saksalainen lastenkirjakuvittaja.
Kääpiöbullterrieri
Ulkonäkö
Kääpiöbullterrieri on vankkarakenteinen ja lihaksikas terrieri, jolla on lyhyt, tiheä turkki. Rodun tunnusomaisin piirre on sen pää, joka on edestä katsottuna munanmuotoinen. Sivulta katsottuna kääpiöbullterrieri otsa kaartuu tasaisesti kuonoa kohti. Päälaki on miltei tasainen. Myös silmät ovat erikoiset: pienet, tummat ja kolmionmuotoiset. Ruumiinrakenne on vankka ja pyöreä, hartiat ovat lihaksikkaat ja rintakehä leveä. Lyhyttä ja tyvestä paksua häntää kääpiöbullterrieri kantaa vaakasuorassa. Kääpiöbullterrierin säkäkorkeus on alle 35,5 cm, painorajaa ei ole. sopusuhtaisuus on tärkeää.
Alkuperä
Bullterrierin jalostuksessa käytettiin todennäköisesti useita koirarotuja, muun muassa dalmatiankoiraa. Vuoden 1860 tienoilla rotu oli hajonnut kahteen haaraan: puhtaanvalkoiseksi bullterrieriksi ja värillisiksi muodoiksi, joista myöhemmin kehittyi staffordshirenbullterrieri. Bullterrierille ominainen pään muoto kehittyi vasta 1900-luvulla, eikä tiedetä, mitä rotuja jalostuksessa käytettiin sen aikaansaamiseksi.
Tupakkatauon jälkeen
Tupakkatauon jälkeen on suomalaisen Problems? -yhtyeen neljäs studioalbumi. Se julkaistiin vuonna 1986.
Air Zermatt
Zermattin ilmasilta 9.–10.1.2018
Lumisateiden ja lumivyöryvaaran takia joutuivat Zermattin asukkaat ja matkailijat, yhteensä noin 20 000 ihmistä, kahdeksi päiväksi saarroksiin. Näinä päivinä Air Zermatt kuljetti 11 tunnin aikana noin 2 000 ihmistä ja 90 tonnia tavaraa Zermattin ja Täschin välillä.
Lehtimiehet
Lehtimiehet-yhtiön tunnetuin aikakauslehti oli shokeeraaviin skandaalijuttuihin erikoistunut Hymy, jonka suurin menestys ajoittui 1960-luvun lopulle ja 1970-luvun alkuun. Miltei heti perustamisestaan lähtien Lehtimiehet haastoi perinteiset suuret lehtitalot Yhtyneet Kuvalehdet, A-lehdet ja Sanoma Oy:n ja lohkaisi merkittävän siivun aikakauslehtimarkkinoista. Seuran ja Avun kaksintaistelu Suomen suurimman viikkolehden asemasta päättyi, kun Hymy nappasi kärkipaikan molempien nenän edestä. Hymyn mullistettua aikakauslehtitarjonnan vanhojen perhelehtien oli seurattava sitä sensaatiomarkkinoille.
Panórama (Thessaloniki)
thumb|none|250px|Öinen näkymä Panóramasta Thessalonikiin.
Hotel Mario
Juoni
Prinsessa Peach on kutsunut Marion ja Luigin piknikille. Saapuessaan Sienivaltakunnan portille veljekset löytävät Bowser Koopan jättämän kirjeen, jossa tämä ilmoittaa vallanneensa Sienivaltakunnan ja ottaneensa prinsessan "vakituiseksi vieraakseen" yhteen seitsemästä hotellistaan. Pelastaakseen prinsessan Mario ja Luigi alkavat vierailla yksitellen Bowserin ja tämän lasten omistamissa hotelleissa. Vaikka kaksikko löytää Peachin useaan otteeseen, tavalla tai toisella tämä päätyy aina toiseen hotelliin.
Vastaanotto
Videopelilehti GamePro piti arveli pelaajien kyllästyvän Hotel Marioon nopeasti, ja antoi pelin hauskuudelle tuloksen 2.5/5. Grafiikan, äänen ja ohjauksen saamat arvosanat olivat 3.5, 4 ja 4. GamePron mukaan Mario-faneillekaan pelillä ei ollut tarjottavanaan paljoa muuta kuin animoidut kohtauksensa. Electronic Gaming Monthly sanoi Hotel Marion olevan yksinkertaisuudestaan huolimatta varsin koukuttava. Vuonna 2005 lehti luokitteli pelin Marion noloimmaksi hetkeksi.
Suomen Poololiitto
Liitolla ei nykyään ole toimintaa, eikä Suomessa tällä hetkellä pelata lainkaan pooloa.
Ypykkävaaran rautatieasema
Ypykkävaaran rautatieasema on Suomen rataverkon liikennepaikka Kuhmon kunnan Ypykkävaaran kylässä Kainuussa rataosalla. Liikennepaikan etäisyys Helsingin päärautatieasemalta on 729,8 ratakilometriä mitattuna Pieksämäen rautatieaseman kautta. Liikennepaikalla ei ole lainkaan henkilöliikennettä.
Luettelo Kiinan estämistä verkkosivuista
Estetyille sivustoille on kuitenkin mahdollista päästä käyttämällä VPN-palveluita, joiden käyttöä kuitenkin suitsitaan Kiinassa.
Éliphas Lévi
Pariisin vuodet
Lévi oli pariisilaisen suutarin poika. Hän kävi pappisseminaareissa ja alkoi opiskella katolisen papin virkaa varten. Samaan aikaan hän kuitenkin rakastui ja lopetti opintonsa ilman pappisvihkimystä. Hän kirjoitti lukuisia lyhyitä uskonnollisia teoksia: Des Moeurs et des Doctrines du Rationalisme en France ('rationalismin moraalisista tavoista ja opeista Ranskassa', 1839) oli vastavalistuksen kulttuurillinen lentolehtinen. La Mère de Dieu ('Jumalan äiti', 1844) johti kahteen lyhyeen vankilatuomioon. Sitä seurasi kaksi radikaalia lentolehtistä L'Evangile du Peuple ('Ihmisten evankeliumi', 1840), ja Le Testament de la Liberté ('Vapauden testamentti'), jotka julkaistiin vallankumouksen vuonna 1848.
Ekskommunikaatio
Luterilainen kirkko
Nykyään Luterilaisessa kirkossa käytännöt vaihtelevat paikalliskirkoittain, vaikka valistuksen myötä rangaistuksesta on pääsääntöisesti luovuttu. Luterilaisen maailmanliiton, jonka jäsen myös Suomen evankelis-luterilainen kirkko on, mukaan ekskommunikaatio on äärimmäinen kirkkokurin muoto, jota voidaan käyttää vain viimeisenä keinona kirkon ykseyden ja sen jäsenten uskon säilyttämiseksi.
H-päivä
Valmistelut
Päätöstä tehtäessä arvioitiin kulut seuraavanlaisiksi:
Myöhemmin summan laskettiin olevan 600 miljoonaa kruunua.
Matarinpuiston silta
Suunnittelu ja rakentaminen
Matarinpuiston sillan suunnitteli WSP Finland. Hanke maksoi noin puoli miljoonaa euroa, mistä valtionavustus oli 232 000. Sillan ympäristön puistoraitit valaistuksineen maksoivat 159 000 euroa.
Naantali
Maantiede
Naantalin keskusta on mantereen puolella. Tämän lisäksi Naantaliin kuuluvat Luonnonmaan ja Otavan saaret sekä suuri määrä pienempiä saaria, kuten Kailo, Livonsaari ja Palva. Saarten alue on enimmäkseen metsää ja maaseutua, kun taas manner on enimmäkseen taajamaa.
Vartiuksen rautatieasema
Vartiuksen rautatieasema on Suomen rataverkon liikennepaikka Kuhmon kaupungin Vartiuksen kylässä Kainuussa rataosalla. Liikennepaikan etäisyys Helsingin päärautatieasemalta on 753,8 ratakilometriä mitattuna Pieksämäen rautatieaseman kautta. Vartiuksen rautatieasema avattiin 1. marraskuuta 1976. Asemalla ei ole matkustajaliikennettä.
Papágou
Papágou oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Cholargóksen kanssa, jolloin se muuttui uuden kunnan kunnallisyksiköksi.
Naantali
Seurakunnat
Suomen ortodoksisen kirkon seurakunnista Naantalin alueella toimii Turun ortodoksinen seurakunta.
Taajamat
Vuoden 2017 lopussa Naantalissa oli 19 167 asukasta, joista 16 284 asui taajamissa, 2 641 haja-asutusalueilla ja 242:n asuinpaikat eivät olleet tiedossa. Naantalin taajama-aste on 86,0 %. Naantalin taajamaväestö jakautuu viiden eri taajaman kesken :
Savonlinnan Pallokerho
Jääkiekon historia
Seuraava kausi toikin sitten sijan jälleen sijan seitsemän, mutta kaikkiaan joukkueita oli kymmenen. 36 pistettä nelinkertaisesta sarjasta riitti helposti keskikastiin ja SaPKo vakiinnuttikin paikkansa I-divisioonassa. Kaudella 1976–1977 sijoitus oli kahdeksas 24 pisteen turvin, ja seuraava kausi toi sijan saman sija. Tuolloin SaPKo saavutti 14 voittoa ja 28 pistettä maalieron jäätyä 81 maalin verran miinukselle. Kausi 1978–1979 sujuikin savonlinnalaisilta sitten jo huomattavasti paremmin. Se sijoittui I-dvisioonan neljänneksi ja jäi esimerkiksi toisesta tilasta ainoastaan neljän pisteen päähän. Kokonaisuudessaan SaPKo keräsi 44 pistettä.
Seuraavalla kaudella SaPKon esitykset paranivat entisestään ja se oli divarissa jo aivan kärjen tuntumassa. Sijoitus oli 52 pisteen turvin kolmas. Sitten SaPKolla alkoi kuitenkin alamäki ja sijoitukset huononivat vuosittain. 1981 SaPKo sijoittui vielä neljänneksi, mutta seuraavalla kaudella joukkue jäis sijalle kuusi. Kaikki hupentui kevääseen 1983. Tuolloin SaPKo putosi Suomen kolmanneksi korkeimmalle sarjatasolle eli II-divisioonaan. Se oli seuralle ensimmäinen kerta noin huonolla sarjatasolla sitten kauden 1963–1964. Kausi oli katastrofi, sillä SaPKo jäi koko sarjan viimeiseksi kerättyään 36 ottelusta ainoastaan 18 pistettä. Eroa putoamisviivan yläpuolelle kertyi 11 pistettä. II-divisioonassa SaPKo ei kuitenkaan kauan viihtynyt vaan se nousi heti seuraavaksi kaudeksi I-divisioonaan.
Muiden lajien historia
Syksyllä 1959 SaPKoon otettiin uutena lajina lentopallo. Toiminta alkoi lentopallokomitean B-sarjassa. Kuitenkin jo vuonna 1963 SaPKon miesten edustusjoukkue nousi pääsarjaan. Valmentajana SM-sarjassa toimi Teuvo Kiuru. Joukkue pelasi pääsarjassa kolme kautta kunnes vuonna 1966 joukkue putosi takaisin Suomensarjaan. 1960-luvulla SaPKon lajimäärä supistui. Hiipunut jääpallotoiminta lakkautettiin seurassa lopulta kokonaan vuonna 1964. Samoin pesäpallotoiminta loppui kauden 1964 päätteeksi. Jalkapallossa SaPKo nousi kuitenkin vielä kerran miesten toiseksi korkeimmalle tasolle kaudeksi 1970. Seuran toinenkin visiitti Suomensarjassa jäi kuitenkin ainoastaan vuoden mittaiseksi. Tosin tällä kertaa pisteitä kertyi kahdeksan kolmesta voitosta ja kahdesta tasapelistä. Jääkiekkopuolelta tutun Hannu Aravirran tähdittämän SaPKon sijoitus tosin oli 14 joukkueen itälohkon viimeinen maalieron jäätyä miinukselle 64 maalin verran. Putoamista seuranneena vuonna SaPKon johtokunta päätti lakkauttaa jalkapallotoiminnan ja se siirtyi SavPan alaisuuteen.
Daihatsu
Daihatsu on japanilainen autonvalmistaja, joka kuuluu nykyisin Toyota-yhtymään.
Daihatsu Suomessa
Ranskalaisia Peugeot-autoja edustanut ja SOK-osuuskaupparyhmään kuulunut Oy Maan Auto Ab aloitti Daihatsun maahantuonnin uudelleen 1980-luvun alussa vuonna 1977 esitellyllä Charade-mallilla. Vuonna 1983 maahantuojaksi vaihtui puolalaisia FSO-autoja tuonut Polmot Oy, jonka nimi muuttui hieman myöhemmin Maanteho Oy:ksi. Suomessa myytiin henkilöautomalleja Charade, Charmant ja Applause, Feroza- ja Rocky -maastoautoja sekä pientä 850-pakettiautoa. Vuoden 1988 lopussa Suomessa oli rekisterissä 5 015 Daihatsu-henkilöautoa ja se oli tilaston 25. sijalla. Vuoden 1990 aikana Suomessa rekisteröitiin 614 Daihatsu-henkilöautoa ja tuolloin merkki oli rekisteröintitilaston 24. sijalla. Vuoden 1991 alussa Daihatsun maahantuonti siirtyi Saabia edustaneelle Oy Scan-Auto Ab:lle. Daihatsun maahantuonti päättyi uusien autojen myynnin romahtaessa lamakauden seurauksena vuonna 1993. Maahantuonti alkoi uudelleen vuonna 1998 I. M. Suomi Oy -nimisen yhtiön toimiessa edustajana. Daihatsu-autoja myytiin vuoden 1998 aikana 64 ja vuoden 1999 aikana 119 kappaletta. Viimeksi mainittuna vuonna merkki oli eniten myytyjen henkilöautomerkkien listalla 30. sijalla ja viimeisenä erikseen tilastoituna merkkinä. Daihatsun tuonti Suomeen päättyi lopullisesti vuonna 2002. Viimeisinä aikoina ainoa Daihatsun myyntimalli Suomessa oli tila-auto Daihatsu YRV.
Carl Sanders
Sanders syntyi Augustassa, Georgiassa, ja opiskeli Georgian yliopistossa. Hän oli toisen maailmansodan veteraani ja koulutukseltaan lakimies.
Kimolos (kaupunki)
Maantiede
Kimoloksen kaupunkivaltion alueeseen kuului koko Kimoloksen saari, eikä sillä ollut muita poliksia. Sen lisäksi siihen kuului pienempiä lähisaaria, ainakin vuodesta 338 eaa. lähtien Polyaiga, Etereia (Heteireia) ja Libeia. Saaret sijaitsivat antiikin nimistöllä Sifnoksen ja Meloksen välissä. Ne luetaan nykyisin Kykladeihin. Dikaiarkhoksen mukaan saarella oli kaksi satamaa.
Historia
Kimoloksen saari tunnettiin antiikin maailmassa valkoisesta maaperästään (, ”kimoloslainen maa”; lat. Cimolia creta, ”kimoloslainen liitu”), jota käytettiin muun muassa vaatteiden pesemisessä ja lääkinnässä. Se oli kaoliinisavea, ja liukeni helposti veteen. Ovidius mainitsee saaren ”savirikkaana”. Kimolos tunnettiin myös viikunoistaan.
Antonio Tejero
Kaappaus kuivui kasaan, kun kuningas esiintyi yöllä televisiossa, puolusti perustuslakia ja tuomitsi kaappaajat. Tejero antautui seuraavana päivänä puoleltapäivin.
Ios (kaupunki)
Rakennukset ja löydökset
Ioksen tärkeimmät kultit oli omistettu Athene Poliaalle ja Zeus Polieukselle, joten siellä oli oletettavasti näille omistetut pyhäköt. Kaupungissa tiedetään olleen myös Poseidon Fytalmiokselle omistettu pyhäkkö, sekä Apollon Pythiokselle omistettu pyhäkkö, jonka arvellaan sijainneen Chóran nykyisen bysanttilaisaikaisen Pyhän Katariinan (Agía Aikateríni) kirkon paikalla. Kirkossa on käytetty uudelleen pyhäkön kiviä.
Ioksella oli oletettavasti myös Homerokselle omistettu heroon, mahdollisesti tämän haudan yhteydessä tai muualla. Homeroksen haudalle ioslaisten kerrotaan sijoittaneen kauan runoilijan kuoleman jälkeen seuraavan kahdesta heksametrisäkeestä koostuvan piirtokirjoituksen:
Keilaniemi
Maantiede
Keilaniemi rajoittuu pohjoisessa Otaniemen yliopistoalueeseen, lännessä Tapiolan kaupunginosaan, idässä Espoon ja Helsingin erottavaan Keilalahteen ja etelässä Suomenlahteen. Matkaa Helsingin keskustaan on Länsiväylän moottoritietä pitkin noin kahdeksan kilometriä.
Intel Pentium III
thumb|230px|Pentium III kiinnitettynä [[emolevyyn]] Pentium III on Intelin valmistama x86-arkkitehtuurin suoritin, joka julkaistiin 26. helmikuuta 1999. Se oli Intel Pentium II -suorittimen seuraaja ja pohjautui samaan P6-arkkitehtuuriin, mutta siihen oli lisätty SSE-käskykanta sekä jokaiselle suorittimelle yksilöllinen sarjanumero. Suoritinta markkinoitiin myös nimellä Pentium !!!. Tullessaan markkinoille Pentium III oli nopein PC-suoritin, mutta se ei myöhemmin pystynyt kunnolla kilpailemaan AMD Athlon -suorittimen kanssa.
Coppermine
thumb|230px|Pentium III Coppermine takapuolelta Seuraava Pentium III:n malli oli koodinimeltään Coppermine. Coppermine oli valmistettu uudemmalla 0,18 mikrometrin valmistustekniikalla ja siinä L2-välimuisti integroitiin samalle piirille suorittimen kanssa, jolloin suorituskyky parani huomattavasti, vaikka L2-välimuistin määrä vähenikin 512 kilotavusta 256 kilotavuun. Coppermineä oli saatavilla 500–1133 MHz:n kellotaajuuksilla, tosin suurempikellotaajuuksisten mallien saatavuus oli hyvin heikko. Koodinimestään huolimatta Copperminen valmistuksessa ei käytetty uudempaa kupariprosessia, toisin kuin kilpailijansa, Thunderbird-ytimisen AMD Athlon -suorittimen valmistuksessa.
Kiuas (kiihdyttämöohjelma)
Kiuas Start
Kiuas Start oli kaksi kertaa vuodessa järjestettävä neljäviikkoinen ohjelma. Se oli tarkoitettu tiimeille, jotka halusivat muuttaa projektinsa yritykseksi.
Pikku prinssi
Kirja mielletään usein satukirjaksi, joka tarjoaa elämänfilosofiaa kaikenikäisille. Kirja kritisoi "aikuisten maailmaa" ja onkin omistettu Léon Werthille, kun hän oli pieni poika.
Inspiraatio
Palvellessaan Saharan autiomaassa postilentäjänä Saint-Exupéry näki aavikkoketun, joka todennäköisesti inspiroi häntä luomaan kirjan viisauksia jakavan kettuhahmon. Siskolleen Didille osoitetussa kirjeessä Saint-Exupéry kertoo Länsi-Saharan Jubyn niemellä (jossa hän työskenteli välilaskupysäkillä) kasvattamastaan aavikkoketusta, josta hän piti todella paljon. Viisaan ketun esikuvana pidetään Saint-Exupéryn newyorkilaista ystävää Sylvia Hamilton Reinhardtia, jonka uskotaan ehdottaneen tarinan ikonista lausetta, "Ainoastaan sydämellään näkee hyvin".
Hirveiden, Prinssin planeettaa uhkaavien baobabien väitetään edustavan natsismia sen yrittäessään tuhota planeetan. Pikku prinssin vakuuttelut siitä, että tämän kuoleva keho on vain kuori, muistuttavat Saint-Exupéryn kuolemaa tekevän pikkuveljen Françoisin viimeisiä sanoja. Hän lausui Saint-Exupérylle kuolinvuoteellaan: "Älä huoli. Olen kunnossa. En voi sille mitään. Sehän on minun kehoni." pienoiskuva|Pieni prinssi osana katutaideprojektia Funchalissa ([[Madeira).]] Itse Pikku Prinssin esikuvasta ei ole päästy yksimielisyyteen. Mahdollisia innoituksen lähteitä ovat belgialais-kanadalaisen filosofin Charles De Koninckin 8-vuotias poika, jonka Saint-Exupéry tapasi vuonna 1942 Quebecin kaupungissa, sekä amerikkalaisen lentäjän Charles Lindberghin nuori poika, joka vanhempineen tapasi Saint-Exupéryn tämän oleskellessa Long Islandilla . Molemmilla pojilla oli vaalea tukka. Saint-Exupéry on saattanut käyttää myös nuorta itseään Pikku Prinssin esikuvana, sillä lapsena tämän perhe ja ystävät kutsuivat häntä nimellä le Roi-Soleil (suom. Aurinkokuningas) vaalean kiharan tukkansa takia. Saint-Exupéry kirjoitti ensimmäisiä kertoja pienikokoisesta prinssistä 14. toukokuuta 1935 työskennellessään Paris-Soir -sanomalehden erikoiskirjeenvaihtajana. Kirjoituksessa hän kertoo junamatkasta Ranskasta Neuvostoliittoon. Kolmannen luokan matkustajavaunussa hän kohtasi joukkoja toisiinsa käpertyneitä puolalaisia perheitä, jotka olivat matkalla kotimaahansa, ja niiden joukossa oleva pieni poika kiinnitti Saint-Exupéryn huomion.
Péfki
Péfki on Kreikan kaupunki sekä samanniminen Lykóvrysi-Péfkin kunnan kunnallisyksikkö (Δημοτική Ενότητα Πεύκης, Dimotikí Enótita Péfkis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 21 352 (vuonna 2011). Péfki on Lykóvrysi-Péfkin kunnan kuntakeskus.
Adjat
Adjojen pääelinkeino on maanviljely. Heitä lienee yli puoli miljoonaa henkeä.
Anssi Kinnaslampi
Ura
Kinnaslampi on KTP:n kasvatti ja hän debytoi pääsarjassa 16-vuotiaana kaudella 1998–1999. Kaudella 2001–2002 Kinnaslampi valittiin SM-koriksen vuoden puolustuspelaajaksi. Pisteiden valossa kausi oli hänen uransa paras, sillä hän teki 14,9 pistettä ottelua kohden. Hän edusti kasvattajaseuraansa vuoteen 2003 asti, jonka jälkeen hän siirtyi Kouvoihin. Kinnaslampi voitti Suomen-mestaruuden kaudella 2003–2004, jolloin hänet valittiin myös SM-koriksen finaalien arvokkaimmaksi pelaajaksi.
Valmet 1102
Valmet 1102 on vuonna 1973 esitelty traktorimalli, jonka valmistaja oli suomalainen Valmet-yhtiö. Se korvasi 1969 esitellyn Valmet 1100 -traktorin. Valmet 1102 korvattiin puolestaan vuoden 1980 lopussa Valmet 1203 -mallilla.
Valmet 1102 -traktorista valmistettiin myös ns. teollisuusmallia mallimerkinnällä 1112. Teollisuusmallissa ei ole nostolaitetta eikä voimanottokoneistoa. Traktori sopii hyvin kaivureiden peruskoneeksi, koska siinä on suurennettu ohjaamo ja ympärikääntyvä istuin.
Marko Mäkilaakso
Kesällä 2013 Mäkilaakso ohjasi Timo Parvelan käsikirjoittaman pitkän lastenkomediaelokuvan Ella ja kaverit 2 – Paterock. Se sai ensi-iltansa 27. joulukuuta 2013.
Mäkilaakson oli tarkoitus ohjata The Asylumille Mega Shark -sarjan tieteiselokuva Mega Shark vs. Kolossus vuonna 2014, mutta hiukan ennen kuvausten alkua hän luopui pestistään – hänen mielestään tuotantoyhtiöllä ei ollut elokuvan tekemisessä sydän mukana. Sen sijaan Mäkilaakso ohjasi seuraavana elokuvanaan vuoden 1989 samannimiseen videopeliin perustuvan toimintaelokuvan It Came from the Desert, joka sai Suomessa ensi-iltansa Night Visions -festivaaleilla vuonna 2017 ja pääsi teatterilevitykseen syyskuussa 2018.
Norkys Batista
Varhaiset vuodet
Norkys Batista syntyi Caracasissa 30. elokuuta 1977 kolmantena yhteensä kahdeksasta lapsesta Luis Oswaldo Batistalle ja Migdals Villarroelille. Hän eli lapsuutensa ja nuoruutensa El Ciprés de Las Adjuntas -kaupunginosassa lounaisessa Caracasissa.
Robert Musil
Robert Edler von Musil ([], 6. marraskuuta 1880 Klagenfurt, Itävalta-Unkari – 15. huhtikuuta 1942 Geneve, Sveitsi) oli itävaltalainen kirjailija. Hänen pääteoksensa on keskeneräiseksi jäänyt laaja 1 300-sivuinen, alkujaan kolmiosainen romaani Mies vailla ominaisuuksia (Der Mann ohne Eigenschaften, 1930–1943). Teos kuvaa Musilin Kakaniaksi kutsuman Itävalta-Unkarin ennen ensimmäisen maailmansodan syttymistä valmistelemaa ”paralleeliaktiota”, vastavetoa Saksan keisarin 30-vuotisjuhlille. Suunnitelmissa on juhlistaa keisari Frans Joosef I:n 70-vuotista hallitsijakautta. Kirja kuvaa vaikeutta, joka vallitsee suurten ajatusten ja aatteiden sovittamisessa käytännön elämään. Kristiina Kivivuori suomensi teoksen 1980-luvulla.
Caravaca de la Cruz
pienoiskuva|250px|Katunäkymä pienoiskuva|250px|Templete
Rheneia (kaupunki)
Historia
400-luvun eaa. alkupuolen persialaissotien aikaan Datis ja Artafernes kunnioittivat Delosta eivätkä astuneet sinne, vaan rantautuivat sen sijaan Rheneiaan. Klassisella kaudella 400-luvun eaa. jälkimmäisellä puoliskolla Rheneian polis kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 451/450–416/415 eaa. Ateenalaisten puhdistettua Deloksen peloponnesolaissodan kuudentena vuonna eli 426/425 eaa. he kielsivät ketään syntymästä tai kuolemasta siellä, ja siksi kaikki sairaat ja synnyttävät vietiin Delokselta Rheneiaan. Rheneia toimi myös Deloksen hautausmaana.
Caravaca de la Cruz
Historia
Islaminuskoisten valtakausi lienee alkanut Pacto de Teodomiron eli visigootti päällikkö, comes Theodemirin ja Al-Andalusin kuvernööri, emiiri Abd al-Aziz ibn Musa ibn Nusairin välisen sopimuksen myötä vuonna 713. Caravacasta ei kuitenkaan muodostunut merkittävää keskusta islamilaisena kautena. Kristittyjen joukot takaisinvaltasivat alueita Pohjois-Espanjasta alkaen seuraavina vuosisatoina: Caravacan seudut palautettiin kristittyjen hallintaan 1200-luvulla. Caravacan kehitykseen vaikutti voimakkaasti sen jääminen islamilaisen Granadan kuningaskunnan ja kristittyjen hallitseman Murcian kuningaskunnan rajaseuduksi. 1300-luvulla Caravaca kärsi sijainnistaan rajaseudulla ja ruttoepidemioiden myötä alue lähes autioitui. 1400-luvulla Caravaca alkoi pikkuhiljaa kukoistaa, Granadan kuningaskunnan luhistuminen vuosisadan lopulla avitti seudun kehitystä ja 1500-luvulla sen väkiluku kohosi yhdeksään tuhanteen. 1600-luvun alussa kulkutaudit vähensivät Caravacan väestöä, alue kuitenkin toipui vähitellen ja sinne rakennettiin runsaasti uskonnollisia rakennuksia 1600- ja 1700-luvuilla.
Nähtävyyksiä
Caravaca de la Cruzin nähtävyyksiä ovat muun muassa keskiaikaisen temppeliritareiden linnoituksen keskelle 1617—1703 rakennettu barokkikirkko Basílica - Santuario de la Vera Cruz (Todellisen Ristin basilika) ja renessanssityylinen Iglesia del Salvador (Vapahtajan kirkko), rakennettu vuosina 1534—1600.
Rumpusetti
Symbaali
Rumpuseteissä on yleensä myös ainakin yksi crash- eli aksenttisymbaali, kooltaan yleensä välillä 14"–20". Muita symbaaleja ovat pienikokoinen splash (koko 6"–12"), china (koko 8"–27"), chinasplash, bell ja stack.
CatCat
CatCat on suomalainen naisduo, jonka muodostavat sisarukset Katja (s. 1972) ja Virpi Kätkä (s. 1969). Duon ensimmäinen studioalbumi julkaistiin vuonna 1992. CatCat edusti Suomea Eurovision laulukilpailussa vuonna 1994 kappaleella "Bye Bye Baby", joka sijoittui sijalle 22. Duo teki paluun 2000-luvun alussa. thumb|CatCat esiintymässä [[Tammerfestillä 22. heinäkuuta 2017.]] Yhtyeen nimi CatCat on englannin kielen kirjoitusasun mukainen muunnos laulajien sukunimen monikosta Kätkät.
Pylaía
Pylaía on Kreikan kaupunki sekä samanniminen Pylaía-Chortiátiksen kunnan kunnallisyksikkö (Δημοτική Ενότητα Πυλαίας, Dimotikí Enótita Pylaías) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 34 625 (vuonna 2011).
Raamatun kaanon
Raamatun kaanon tarkoittaa juutalaisuudessa ja kristinuskossa Raamattuun hyväksyttyjen, ohjeellisiksi ja sitoviksi ymmärrettyjen kirjojen kokoelmaa eli kaanonia.
Tove Idström
Vuonna 2004 Idström sai valtion viisivuotisen elokuvataiteen taiteilija-apurahan ja Humanismin käsi -kunniapalkinnon Viitasaaren elokuvaviikolla Eila-elokuvan käsikirjoituksesta. Vuonna 2006 hänelle myönnettiin Helsingin kaupungin kulttuuripalkinto. Idström sai Pro Finlandia -mitalin vuonna 2009.
Sulttaani Qaboosin yliopisto
Sulttaani Qaboosin yliopisto, joka on Omanin ainoa julkinen yliopisto, arvioidaan usein tasoltaan kolmenkymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien esimerkiksi Turkki ja Iran, sijoittuu Sulttaani Qaboosin yliopisto tyypillisesti 60 arvostetuimman yliopiston joukkoon. Times Higher Education (THE) sijoitti yliopiston vuoden 2019 listallaan jaettuun sijaluokkaan 801.–1000. maailmassa. Shanghain yliopistorankingin (2018) tuhannen parhaan yliopiston listalle Sulttaani Qaboosin yliopisto ei kuitenkaan yltänyt.
Rosenthal (posliinitehdas)
Rosenthal on saksalainen posliinitehdas. Se on suurimpia posliinin ja muiden taloustavaroiden valmistajia. Vuodesta 2009 Rosenthalin on omistanut italialainen Sambonet Paderno Industrie.
Maa-asema
Koska useilla avaruuslennoilla avaruudessa lentävän avaruusaluksen tilaa halutaan seurata likimain jatkuvasti, on kullakin suurella avaruusjärjestöllä maa-asemia ympäri maapalloa.
Suomen maa-asemat
Suomella on lähettäviä ja vastaanottavia maa-asemia Helsingissä ja Sodankylässä sekä lukuisilla laivoilla. Satelliitin rataa seuraava mittausasema on Kirkkonummella. Suomella ei ole yhtään satelliitien lentoa komentavaa maa-asemaa.
Ystävänpäivän verilöyly
thumb|upright=1.05|Joukkomurhan näyttämönä toiminut ”ystävänpäivän verilöylyn seinä” rekonstruoituna Las Vegasin mafiamuseossa. Ystävänpäivän verilöyly oli Chicagossa Yhdysvalloissa 14. helmikuuta 1929 tapahtunut verilöyly, joka liittyi kieltolain aikana laitonta alkoholin trokausta harjoittaneiden rikollisjengien keskinäiseen kilpailuun ja jossa surmattiin seitsemän ihmistä. Ystävänpäivän verilöylystä on tullut yksi Chicagon väkivaltaisen kieltolakiajan symboleista. Rikos on virallisesti edelleen selvittämätön, mutta verilöylyn järjestäjäksi on yleisesti oletettu mafiajohtaja Al Capone.
Epäilyt Al Caponen osallisuudesta
Joulukuussa 1929 verilöylyssä käytetyt konepistoolit löydettiin Michiganin Stevensvillestä poliisin tehdessä kotietsinnän apulaissheriffin murhaan syyllistyneen ammattirikollisen Fred Burken piilopaikkaan. Burke oli alkujaan kuulunut Saint Louisin pahamaineiseen ”Egan’s Rats” -jengiin ja asunut 1920-luvun lopulla Chicagossa, jossa hänellä oli ollut yhteyksiä Caponeen. Burke saatiin kiinni vuonna 1931, mutta hänet tuomittiin elinkautiseen vankeuteen poliisin murhasta Michiganissa eikä hän siksi koskaan päätynyt syytteeseen Chicagon verilöylystä. Suositun teorian mukaan verilöylyn suorittivat Burke ja nimellä ”American Boys” kutsuttu joukko saintlouisilaisia rikollisia Caponen tilauksesta. Byron Bolton -niminen ilmiantaja nimesi vuonna 1935 poliisille verilöylyn väitetysti suorittaneet viisi miestä: Burke, Fred Goetz, Gus Winkeler, Raymond “Crane Neck” Nugent ja Bob Carey. Heistä kaikki paitsi Burke oli surmattu eri yhteyksissä vuosina 1930–1934. Burke kuoli vuonna 1940 vankilassa.
Jälkimaine
Tiiliseinä, jota vasten verilöyly suoritettiin, on vuodesta 2012 ollut uudelleenrakennettuna Las Vegasissa sijaitsevassa Mob Museum -rikosmuseossa. Alkuperäinen autotalli purettiin vuonna 1967, mutta eräs yrittäjä säilytti seinätiilet, joissa on yhä nähtävissä luodinreikiä.
Binomikerroin
Binomin potenssit
Nimitys binomikerroin johtuu siitä, että samat luvut esiintyvät myös kertoimina, kun binomi korotetaan kokonaislukupotenssiin ja saatu lauseke kehitetään polynomiksi, esimerkiksi:
Kertoma
Stirlingin approksimaatio
Tästä yhtälöstä kaksi ensimmäistä termiä ovat täysin riittäviä kertoman luonnollisen logaritmin approksimaation laskemiseksi käsiteltäessä hyvin suurta hiukkasjoukkoa. Oheisessa kuvassa on esitetty havainnollisuuden vuoksi yhtälön kahden ensimmäisen termin ja toisaalta kolmen ensimmäisen termin laskentatarkkuudella suhteellisen virheen pieneneminen tarkasteltavana olevan hiukkaslukumäärän kasvaessa.
Kertomafunktion arvo gammafunktion avulla
Kertomafunktio voidaan ilmaista kokonaislukuargumenttisen gammafunktion avulla:
Jeffrey Williams
Jeffrey Nels Williams (s. 18. tammikuuta 1958) on yhdysvaltalainen astronautti ja neljän avaruuslennon veteraani.
Ura NASAssa
Vuonna 1996 NASA valitsi hänet astronauttikoulutukseen. Williams lensi tehtäväspesialistina ja lentoinsinöörinä avaruussukkulalennolla STS-101 vuonna 2000.
Puristinosa
Koska puristinhuopa kudotaan päättymättömäksi, edellyttää puristinhuovan vaihtaminen sitä, että sela saadaan kehikkonsa toiselta puolelta auki. Paperikoneessa käyttöpuoli (englanniksi drive side, DS)) on se, missä ovat paperikonetta pyörittävä voimansiirto, kun taas ylläpitotehtäviä suoritetaan toiselta puolelta, jonka nimi on hoitopuoli (englanniksi tending side, TS).
Sähkökitara
Historia
pienoiskuva|”Frying pan” (suom. paistinpannu) oli ensimmäinen sähkökitaramalli maailmassa.
Rakenne
thumb|1. [[Kitara#Lapa|Lapa
2. Satula
Nousiainen
Nousiainen on Suomen kunta, joka sijaitsee Varsinais-Suomen maakunnassa. Nousiaisten naapurikunnat ovat Aura, Masku, Raisio, Mynämäki, Pöytyä, Rusko ja Turku. Entisiä naapurikuntia ovat Maskuun liitetty Lemu, Mynämäkeen liitetty Mietoinen, Turkuun liitetty Paattinen, Ruskoon liitetty Vahto ja Pöytyään liitetty Yläne. Kunnan koilliskulmassa on alkujaan kahdeksan kunnan yhteinen rajakivi Kuhankuono.
Historia
Nousiainen on saanut nimensä siitä, että maa nousee alueella erityisen nopeasti. Nousiaisissa asuttiin jo, kun alue oli saaristoa. Sittemmin vesi on laskenut maan noustessa, jolloin saaret ovat muuttuneet kivisiksi mäiksi, ja mäkien välistä on paljastanut viljavaa savista maata, joka on otettu viljelykseen. Maannousu on ehkä huomattu siitä, että se on lisännyt viljelypinta-alaa havaittavasti jo yhden sukupolven aikana.
Hallinto
Valtuustossa on 19 paikkaa, joista viisi on PRO Nousiainen yhteislistan, neljä keskustan, neljä kokoomuksen, kaksi perussuomalaisten, kaksi vasemmistoliiton ja kaksi SDP:n hallussa kaudella 2021–2025.
Jakob Arrhenius
Arrhenius tunnetaan ennen muuta virsirunoilijana. Hän julkaisi vuosina 1689 ja 1691 kokoelmat ”Psalmeprofwer”, ja  muutamia hänen virsiään otettiin vuoden 1696 virsikirjaan, ns. karoliiniseen virsikirjaan. Monet hänen kirjoittamansa virret ovat Psalmien kirjan psalmien parafraaseja, joiden hän on kertonut syntyneen sodan aikana, joka oli Ruotsin ja Tanskan välinen sota 1675–79. Virsirunoilijana hänen runoissaan on pietismin ja Kristus-mystiikan vaikutteita. Hän on myös kääntänyt saksalaisia virsiä, ja saksalainen pappi, pietismin edelläkävijä Johan Arndt on vaikuttanut hänen tuotantoonsa.
Kermān (provinssi)
Kermān on yksi Iranin 31 provinssista. Se on Iranin toiseksi suurin provinssi 180 726 neliökilometrin pinta-alallaan (11,10 % Iranin maapinta-alasta). Provinssin pääkaupunki on Kerman.
Paikallishallintoa varten provinssi oli alkuvuonna 2013 jaettu yhteensä 23 aliprovinssiin eli šahrestaniin.
Mustamulta
Venäjällä mustaamultaa esiintyy Voronežin–Kurskin leveysasteilla. Mustaamultaa on myös Kanadan ja Texasin preerioilla. Mustanmullan aluetta kuivemmilla alueilla esiintyy kastanjanruskeaa maannosta eli kastanoseemiä eli ”ruskeaa tšernoseemiä”, joka ei ole yhtä ravinteikasta.
Green Book
Elokuva palkittiin myös Golden Globe 2019 -gaalassa parhaan musikaali- tai komediaelokuvan, parhaan miessivuosan (Ali) ja parhaan käsikirjoituksen Golden Globella. Ali palkittiin myös parhaan miessivuosan SAG-palkinnolla.
Noormarkku
Kulttuuri
Yhdistystoiminta Noormarkun alueella on aktiivista. Siellä toimii myös Suomen suurin etunimiyhdistys, Suomalainen Markku-liitto. Markku-liitto juhlii vuosittain Söörmarkussa, jossa sen jäsenet lyödään oravanhännällä Söör Markuiksi.
Potomacin armeija
Potomacin Armeijan taistelut
Joulukuussa 1862, Ambrose Burnsiden johdolla Potomacin Armeija osallistui epäonnistuneeseen Fredericksburgin taisteluun. Suuren tappion seurauksena presidentti Lincoln erotti Burnsiden ja nimitti Joseph Hookerin komentamaan armeijaa. Hooker oli armeijan kolmas komentaja kolmeen kuukauteen.
Käärmeenlumooja
Käärmeillä ei ole ulkoisia korvia eivätkä ne siten voi kuulla puhaltimen ääniä. Käärme seuraa katseellaan lumoojan soittimen päätä, jonka se kokee uhkaavana. Intian Rajasthanissa asuvat Kalbeliya-heimon mustalaiset kuuluvat Intian kastijärjestelmän puitteissa erityiseen käärmeenlumoojakastiin.
Lauttasaari
Lauttasaaren sillan merkitys saaren kehitykselle
Kun Lauttasaaren silta valmistui vuonna 1935, alkoi suuri muutos. Birger Brunilan jo vuonna 1913 laatimaa suunnitelmaa alettiin toteuttaa, ja ensimmäiset kerrostalot nousivat kartanon pelloille. Samaan aikaan rakennettiin myös saaren läpi kulkevan Lauttasaarentien jatkeeksi uusi länteen johtava päätie, Jorvaksentie. Saaren nykyinenkin asemakaava perustuu pitkälti Birger Brunilan alkuperäiseen suunnitelmaan, joskin muutamat tuolloin suunnitellut rakennuskorttelit on myöhemmin päätetty jättää viheralueiksi; sitä paitsi myös Länsiväylän rakentaminen edellytti huomattavia muutoksia varsinkin saaren länsi- ja pohjoisosan asemakaavoihin.
Viheralueet ja virkistäytyminen
Saarella on myös useita venesatamia saaren itä-, länsi- ja pohjoisosissa.
Metroasemat
Vuonna 2017 otettiin käyttöön Lauttasaaren metroasema, jonka sisäänkäynnit ovat kauppakeskuksen Lauttiksen yhteydessä sekä Gyldén intiellä. Lauttasaaren länsirannalla Länsiväylän kupeeseessa toimii Koivusaaren metroasema. Molemmat asemat avattiin liikenteelle 18. marraskuuta 2017.
Tulevaisuus
Lauttasaareen on kaavailtu merkittävää lisärakentamista. Helsingin uusi yleiskaavaluonnos antaa mahdollisuuden rakentaa saarelle asuntoja jopa 18 000 uudelle asukkaalle. Kaava mahdollistaa pohjoiseen Lauttasaareen yli 10 hehtaarin merentäytöt ja rakentamisen viheralueille.
Joentaus
Joentauksen pohjoispuolella sijaitsee Päivärinne ja itäpuolella Leppäkaarre.
Marriott World Trade Center
Rakennus
thumb|vasen|160px|Rakennus Austin J. Tobin Plaza -aukiolta nähtynä. Vista International oli ensimmäinen hotelli Lower Manhattanilla sitten vuoden 1836. Rakennuksen suunnittelijana toimi arkkitehtitoimisto Skidmore, Owings and Merrill ja alkuperäisenä omistajana Port Authority of New York and New Jersey.
Remember (Becky Hillin ja David Guettan kappale)
Remember on brittiläisen laulaja-lauluntekijän Becky Hillin ja ranskalaisen DJ-tuottajan David Guettan musiikkikappale. Sen julkaisivat Polydor Records ja Eko Music Group Hillin "Only Honest on the Weekend" -debyyttistudioalbumin neljäntenä singlenä 18. kesäkuuta 2021. Kappaleen ovat sanoittaneet Hill, Guetta, Karen Poole, Kye Elliot Sones, Lewis Thompson sekä Luke Storrs, joista Guetta myös tuotti sen Franky Wahin kanssa. Kappaleen musiikkivideon ohjasi Carly Cussan ja se julkaistiin singlen julkaisupäivänä.
Rafína
Rafína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rafína-Pikérmin kunnaksi yhdessä Pikérmin kanssa, jolloin se muuttui uuden kunnan kunnallisyksiköksi.
Juan de la Cierva
pienoiskuva|Ciervan autogiro Juan de la Cierva oli espanjalainen lentokoneinsinööri ja lentäjä. Hänen kuuluisin keksintönsä on vuonna 1919 kehitetty autogiro.
Alfred Neuland
Alfred Karl Neuland (10. lokakuuta 1895 Valga – 16. marraskuuta 1966 Tallinna) oli virolainen painonnostaja ja olympiavoittaja.
Lähdesuoja
Suomessa asiasta on säädöksiä laissa sananvapauden käyttämisestä joukkotiedotusvälineissä sekä oikeudenkäymiskaaressa ja pakkokeinolaissa.
Cannaen taistelu
Taistelu
Hannibalin komentama karthagolainen jalkaväki oli samaan aikaan pettämässä jolloin taistelulinja taipui U-kirjaimen muotoiseksi. Gallit ja espanjalaiset vetivät viimeisiä henkäyksiään, kun voimakas libyalainen jalkaväki iski molemmilta puolilta roomalaisten kimppuun. Samalla hetkellä karthagolaisten ratsuväki hyökkäsi Rooman taistelulinjaan takaapäin. Roomalaiset olivat nyt piiritettyjä joka puolelta yhteen suureen massaan, joka ei pystynyt liikkumaan normaalisti. Kokeneet roomalaiset sotilaat olisivat ehkä murtautuneet ulos motista, mutta suurin osa sotilaista oli uusia alokkaita. Taistelun jälkeen Cannaen tasangolla lojui 60 000 kuollutta roomalaista heidän joukossaan Aemilius Paullus, karthagolaisten tappioiden ollessa "vain" n. 6 000–8 000 miestä.
Alissa Nikkinen
Elämä Rantabaarissa
Seuraavana kesänä Trissassa järjestetään murhamysteeri-ilta, jossa Lola murhataan. Lola oli aiemmin päätynyt sänkyyn Anssin kanssa, jonka seurauksena Alissa katkaisi välinsä häneen. Alissaa syytetään Lolan murhasta, jonka tekijäksi paljastuu lopulta toimittaja Minna Laurikainen. Alissa ei kykene enää jatkamaan Trissan omistajana ja päätyy myymään ravintolan Krista Eerolalle ja Suvi Taivalsalolle.
Taimivakka
thumb|Taimivakka
Adam Oates
Oatesia ei ikinä varattu NHL:ään, vaan hän teki Detroit Red Wingsin kanssa sopimuksen vapaana pelaajana kesällä 1985. Detroitista matka jatkui St. Louis Bluesiin, jossa hänet tunnettiin Brett Hullin tutkaparina. Hän pelasi NHL:ssä vuosina 1985–2004 kaikkiaan 1 337 ottelua. Hän pelasi Stanley Cupin loppuotteluissa kahtena kautena, vuonna 1998, jolloin hänen edustamansa Washington Capitals hävisi Detroit Red Wingsille, ja vuonna 2003, jolloin hänen edustamansa Mighty Ducks of Anaheim hävisi New Jersey Devilsille. Oates on yksi maineikkaimmista pelaajista, jotka eivät ole voittaneet NHL:n mestaruutta. Oates pelasi uransa aikana yhteensä seitsemässä NHL-seurassa.
Vanhoillislestadiolaisuuden kritiikki
Lestadiolaisia on syytetty toisten asioihin sekaantumisesta, kun he itse ajattelevat toimivansa Kristuksen kirkkolain mukaan. Vanhoillislestadiolaiset saarnaajat korostavat usein kuuliaisuutta "seurakuntaäidille".
Synti- ja syyllisyyskeskeinen ihmiskuva
Vanhoillislestadiolaisten jumalankuvassa korostuu toisaalta näkemys anteeksiantavasta Jumalasta, joka on samalla myös vaativa. Jumala ei ole niinkään armahtava ja salliva, vaan vaatii jatkuvasti, että häneen uskova tunnustaa syntinsä ja tunnustaa ne nimenomaan toiselle lestadiolaisessa uskonkäsityksessä olevalle kristitylle. Tie anteeksiantamukseen ja rauhaan kulkee vain tuomituksi tulemisen ja kadotukseen joutumisen pelon kautta. Anteeksiantamuksen ehtona on syntien tunnustaminen ja anteeksi pyytäminen. Elämä on taistelua sielunvihollista vastaan, jossa vuorottelevat tuomituksi tulemisen pelko ja anteeksiantamuksen tuoma ilo.
SRK:n vastaus rippisalaisuuteen kohdistuneeseen arvosteluun
Päivämiehen pääkirjoituksen mukaan salarippi ei ole koskaan estänyt minkään asian rikosoikeudellista hoitamista. Jumala haluaa kaikin keinoin suojella lapsia, mutta armahtaa myös katuvan syntisen. Jos asiat ymmärretään oikein, salarippi ja lastensuojelu eivät ole koskaan ristiriidassa keskenään.
SRK määrittelee synnit
Ripittäytymisen kriteeri on synnin suuruus ja sen aiheuttama painolasti ripittäytyjälle. Yhteisö määrittelee opetuksessaan vallitsevan syntikäsityksen ja vaikuttaa näin epäsuorasti siihen, mitkä "rikkomukset tulevat niin suuriksi", että ne pitää tunnustaa. Vanhoillislestadiolaiset saarnamiehet korostavat seurakuntajäsenten täydellistä kuuliaisuutta "seurakuntaäidille". Seurakunnalla, jolla he tarkoittavat käytännössä rauhanyhdistystä, on valta estää anteeksiantamus tottelemattomalle jäsenelle. Kuusamon kirkkoherra Raimo Karvosen mukaan vanhoillislestadiolainen herätysliike voi tuoda ahdistuneelle ihmiselle todellisen ja täydellisen helpotuksen, koska sillä on kaikki valta armahtaa syntejä. Samalla ihminen kuitenkin hänen mukaansa joutuu alistumaan lestadiolaisten auktoriteettiin.
Toimittaja Marjo Valtavaaran mukaan vanhoillislestadiolaisuudessa on keskusteltu internetin keskustelupalstoilla ja pienissä piireissä kiivaasti elämäntapasäännöistä, joita sanotaan "armoneuvoiksi". Valtavaaran mukaan säännöt ovat virallisesti vain neuvoja, mutta yksittäisillä liikkeen jäsenillä ei ole kuitenkaan mahdollisuutta kyseenalaistaa niitä. Eniten keskustelua on käyty televisiosta, ehkäisystä ja teatterista. Marjo Valtavaaran mukaan säännöt lujittuivat 1970-luvun hoitokokousten ja yhteisöstä erottamisten aikana. Monet sekä liikkeen sisällä että sen ulkopuolella haluaisivat lisäselvitystä ajanjaksosta.
Ehkäisyn synnillisyys
Ehkäisy nousi vanhoillislestadiolaisuudessa keskustelun aiheeksi vuoden 1967 puhujien ja seurakuntavanhinten kokouksessa. Suomen evankelis-luterilainen kirkko omaksui myönteisen kannan ehkäisyvälineiden käyttöön vuonna 1952. Kristityt pitivät ehkäisyä yleisesti syntinä 1900-luvun alkuun saakka. Vanhoillislestadiolaisille muodostui vuonna 1967 selkeä kanta, jonka mukaan he pitäytyvät Raamattuun ja että "lapsirajoitus on syntiä kaikissa muodoissaan". Vanhoillislestadiolaisten mukaan Jumala on elämän ja kuoleman Herra ja elämän luominen on hänen käsissään. Ihminen ei saa estää Jumalan luomistyötä. Aborttia pidetään murhan syntinä. Myös ehkäisyä on pidetty murhana.
Ehkäisyn synnillistämisen puolustus
Suurin osa äideistä ei kuitenkaan kuole synnytyksiin, ja useasti synnyttäneet ovat tilastollisesti keskimäärin jopa terveempiä kuin muut naiset.
Hoitokokouksissa esille tulleet synnit
Miikka Ruokasen keräämän anonyymin aineiston mukaan hoitokokouksissa hoidettuja syntejä ovat olleet muun muassa liikkeen ulkopuolisten eli niin sanottujen uskottomien tervehtiminen Jumalan terve-tervehdyksellä, uskottomien vanhusten kanssa retkeily, seuroista pois jääminen, jos olisi mahdollisuus tulla, se, ettei kerro "uskottomille" heidän olevan matkalla helvettiin, ei-lestadiolaisen puolison ottaminen, pariskunnan yhdessä yöpyminen ennen avioliittoa, televisio, myös television käyttö opetusvälineenä, elokuvaesitykset, tanssi, konsertit, oopperamusiikki, laulu- ja soittokonserttien pitäminen, kirkkomusiikki ja kirkkomusiikkikonsertit, pitkä tukka miehillä, parta, urheilukilpailujen katseleminen ja niihin osallistuminen, kyntönäytöksien katseleminen, kaikki alkoholiin liittyvä, väärään puolueeseen kuuluminen, kirkossa käyminen ja syntyvyyden säännöstely. Lähteiden mukaan säveltäminen on sallittu, mutta omaan sävellyskonserttiin ei saanut mennä ja uskovainen voi olla jäsen esimerkiksi Marttaliitossa, sotaveteraaneissa ja reserviupseereissa mutta ei voi ottaa vastaan luottamustehtäviä, koska niihin liittyy suurempi vaara joutua sopimattomiin tilanteisiin.